**Doložka vybraných vplyvov**

|  |
| --- |
| 1. **Základné údaje**
 |
| **Názov materiálu** |
| Stratégia adaptácie Slovenskej republiky na zmenu klímy – aktualizácia |
| **Predkladateľ (a spolupredkladateľ)** |
| Ministerstvo životného prostredia Slovenskej republiky |
| **Charakter predkladaného materiálu** |[x]  Materiál nelegislatívnej povahy |
|  |[ ]  Materiál legislatívnej povahy |
|  |[ ]  Transpozícia práva EÚ |
| *V prípade transpozície uveďte zoznam transponovaných predpisov: -* |
| **Termín začiatku a ukončenia PPK** | *27. 07. 2018 – 10.08.2018*  |
| **Predpokladaný termín predloženia na MPK\*** | *13. 08. 2018* |
| **Predpokladaný termín predloženia na Rokovanie vlády SR\*** | *do 31. 10. 2018* |
|  |
| 1. **Definovanie problému**
 |
| *Uveďte základné problémy, na ktoré navrhovaná regulácia reaguje.*Predkladaný materiál reaguje na jednu z najväčších výziev súčasnej environmentálnej politiky, na stále významnejšie dôsledky zmeny klímy na sociálno-ekonomické a prírodné systémy. Tieto dopady si vyžadujú aktívne a systémové riešenie vo forme predbežných a plánovaných adaptačných opatrení, ktoré umožnia adaptáciu sociálno-ekonomických a prírodných systémov na nové klimatické podmienky s nižšími ekonomickými, environmentálnymi a sociálnymi nákladmi.Ministerstvo životného prostredia Slovenskej republiky v roku 2014 pripravilo iniciatívny dokument *Stratégia adaptácie Slovenskej republiky na nepriaznivé dôsledky zmeny klímy*, ktorý bol schválený uznesením vlády Slovenskej republiky č. 148/2014.Z uznesenia vlády vyplýva povinnosť predložiť na rokovanie vlády aktualizáciu stratégie s ohľadom na najnovšie vedecké poznatky v oblasti zmeny klímy do 30. apríla 2018 (úloha B.2). Z dôvodu predĺženia procesu strategického environmentálneho hodnotenia (ďalej len „SEA“) požiadalo Ministerstvo životného prostredia Slovenskej republiky premiéra vlády Slovenskej republiky o prolongáciu, s novým termínom predloženia stratégie na rokovanie vlády do 31. októbra 2018.*Stratégia adaptácie SR na zmenu klímy – aktualizácia* (ďalej len „aktualizovaná stratégia) je zameraná na hodnotenie súčasného stavu adaptácie a plánované aktivity v rozhodujúcich oblastiach a sektoroch, definovanie všeobecnej vízie adaptácie vybraných oblastí a sektorov a aktualizáciu súboru adaptačných opatrení a rámca na ich realizáciu.  |
| 1. **Ciele a výsledný stav**
 |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*Hlavným cieľom aktualizovanej stratégie je prispieť k naplneniu cieľa adaptácie, ktorý zakotvuje aj Parížska dohoda v článku 7, prostredníctvom zvýšenia odolnosti a zlepšenia pripravenosti Slovenskej republiky čeliť nepriaznivým dôsledkom zmeny klímy a ustanoviť inštitucionálny rámec a koordinačný mechanizmus na zabezpečenie účinnej implementácie adaptačných opatrení na všetkých úrovniach a vo všetkých oblastiach. Stratégia sa snaží v čo najširšom rozsahu oblastí a sektorov prepojiť scenáre a možné dôsledky zmeny klímy s návrhmi vhodných adaptačných opatrení.Na základe analýzy situácie na medzinárodnej, európskej a národnej úrovni, medzirezortnej diskusie a konzultácií so zainteresovanými subjektmi sa identifikovalo niekoľko čiastkových cieľov a rámcových opatrení v oblasti adaptácie, ktoré priamo alebo nepriamo prispievajú k naplneniu hlavného cieľa aktualizovanej stratégie:1. Zabezpečenie aktívnej tvorby národnej adaptačnej politiky.2. Efektívna implementácia adaptačných opatrení a monitorovanie účinnosti týchto opatrení v praxi.3. Posilnenie premietnutia cieľov a odporúčaní národnej adaptačnej stratégie v rámci viacúrovňovej správy vecí verejných a podpory podnikania.4. Zvyšovanie verejného povedomia o problematike zmeny klímy a budovanie znalostnej základne pre účinnejšiu adaptáciu.5. Podpora synergie medzi adaptačnými a mitigačnými opatreniami a využívanie ekosystémového prístupu pri realizácii adaptačných opatrení všade, kde podmienky umožnia uplatnenie tohto prístupu.6. Podpora premietnutia cieľov a odporúčaní základných medzinárodných právnych nástrojov pre hľadanie riešenia problematiky zmeny klímy, ktorými sú Agenda 2030 pre udržateľný rozvoj, Rámcový dohovor OSN o zmene klímy a Parížska dohoda.Pomocou implementácie rámcových opatrení sa dosiahne výsledný stav, ktorým je znížená zraniteľnosť a zvýšená adaptívna schopnosť prírodných a človekom vytvorených systémov voči aktuálnym alebo očakávaným negatívnym dôsledkom zmeny klímy, posilnená odolnosť celej spoločnosti, zvýšené verejné povedomie v oblasti zmeny klímy a vybudovaná znalostná základňa pre účinnejšiu adaptáciu. |
| 1. **Dotknuté subjekty**
 |
| *Uveďte subjekty, ktorých sa zmeny návrhu dotknú priamo aj nepriamo:* *Vláda Slovenskej republiky**Predseda vlády Slovenskej republiky**Podpredseda vlády Slovenskej republiky pre investície a informatizáciu* *Podpredseda vlády a minister financií Slovenskej republiky**Podpredseda vlády a minister životného prostredia Slovenskej republiky**Podpredsedníčka vlády a ministerka pôdohospodárstva a rozvoja vidieka Slovenskej republiky**Ministerka vnútra Slovenskej republiky**Minister hospodárstva Slovenskej republiky**Minister dopravy a výstavby Slovenskej republiky**Ministerka zdravotníctva Slovenskej republiky**Ministerka školstva, vedy, výskumu a športu Slovenskej republiky**Úrad pre reguláciu sieťových odvetví* |
| 1. **Alternatívne riešenia**
 |
| *Aké alternatívne riešenia boli posudzované?**Uveďte, aké alternatívne spôsoby na odstránenie definovaného problému boli identifikované a posudzované.*Z dôvodu povahy materiálu sa alternatívne riešenia nenavrhujú. |
| 1. **Vykonávacie predpisy**
 |
| *Predpokladá sa prijatie/zmena vykonávacích predpisov?* | [ ]  Áno | [x]  Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:**-* |
| 1. **Transpozícia práva EÚ**
 |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.*  |
| *-* |
| 1. **Preskúmanie účelnosti\*\***
 |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.**Uveďte kritériá, na základe ktorých bude preskúmanie vykonané.**-* |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky. \*\* nepovinné |

|  |
| --- |
| 1. **Vplyvy navrhovaného materiálu**
 |
| **Vplyvy na rozpočet verejnej správy** |[ ]  **Pozitívne** |[x]  **Žiadne** |[ ]  **Negatívne** |
|  z toho rozpočtovo zabezpečené vplyvy |[ ]  Áno |[ ]  Nie |[ ]  Čiastočne |
| **Vplyvy na podnikateľské prostredie** |[ ]  **Pozitívne** |[x]  **Žiadne** |[ ]  **Negatívne** |
|  z toho vplyvy na MSP |[ ]  Pozitívne |[x]  Žiadne |[ ]  Negatívne |
| **Sociálne vplyvy** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na životné prostredie** |[ ]  **Pozitívne** |[x]  **Žiadne** |[ ]  **Negatívne** |
| **Vplyvy na informatizáciu** |[ ]  **Pozitívne** |[x]  **Žiadne** |[ ]  **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
|  **vplyvy služieb verejnej správy na občana** | **☐** | **Pozitívne** |[x]  **Žiadne** | **☐** | **Negatívne“** |
|  **vplyvy na procesy služieb vo verejnej správe** | **☐** | **Pozitívne** |[x]  **Žiadne** | **☐** | **Negatívne“** |

|  |
| --- |
| 1. **Poznámky**
 |
| *V prípade potreby uveďte doplňujúce informácie k návrhu.*Predkladaný materiál je nelegislatívnym, rámcovým strategickým dokumentom, jeho schválenie nemá vplyv na rozpočet verejnej správy, podnikateľské prostredie, priame sociálne vplyvy, ani vplyvy na životné prostredie, informatizáciu a služby verejnej správy pre občana. Úlohy spojené s implementáciou aktualizovanej stratégie budú definované a konkretizované v národnom akčnom pláne, z toho dôvodu zatiaľ nie je možné detailne kvantifikovať ich vplyvy na jednotlivé oblasti. Príprava implementačného dokumentu aktualizovanej stratégie prispeje k lepšiemu premietnutiu adaptačných opatrení do sektorových politík dotknutých rezortov. Pre úspešnú implementáciu v národnom akčnom pláne budú: * určené špecifické ciele v oblasti adaptácie, prioritné opatrenia a nástroje na ich realizáciu pre vybrané oblasti a sektory,
* zabezpečené príslušné podkladové kvantitatívne a kvalitatívne analýzy ako napr. analýza súčasného zabezpečenia a financovania a možných nových zdrojov financovania adaptačných opatrení,
* formulované konkrétne úlohy pre naplnenie vybraných prioritných adaptačných opatrení,
* stanovení gestori, časový harmonogram a termíny plnenia úloh,
* vyčíslené ekonomické náklady na realizáciu úloh,
* zmapované legislatívne, organizačné a finančné prekážky v implementácii,
* vybrané indikátory pre prioritné opatrenia.

Realizácia konkrétnych aktivít vyplývajúcich z budúceho národného akčného plánu v gescii štátneho a verejného sektora bude závisieť od disponibilných zdrojov príslušných rozpočtových kapitol, od výšky prostriedkov alokovaných v schválených Spoločných programoch Slovenskej republiky a Európskej únie, iných prostriedkov zo zahraničia poskytnutých Slovenskej republike na základe medzinárodných zmlúv medzi Slovenskou republikou a inými štátmi, ako aj od možností financovania zo strany ostatných subjektov.Aktualizovaná stratégia ako strategický dokument s celoštátnym dosahom podlieha procesu strategického environmentálneho hodnotenia podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov. Všetky dokumenty zo strategického environmentálneho hodnotenia sú zverejnené na Enviroportáli. Záverečné stanovisko bolo vydané odborom posudzovania vplyvov na životné prostredie Ministerstva životného prostredia Slovenskej republiky 7. júna 2018. Aktualizovaná stratégia obsahuje doložku vplyvov strategického dokumentu s celoštátnym dosahom na životné prostredie. |
| 1. **Kontakt na spracovateľa**
 |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*Ing. Jozef Škultéty, CSc., riaditeľ odboru politiky zmeny klímytel.: 02/5956 2246, email: jozef.skultety@enviro.gov.sk  |
| 1. **Zdroje**
 |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.*Doložka vybraných vplyvov bola spracovaná v konzultácii s Inštitútom environmentálnej politiky Ministerstva životného prostredia Slovenskej republiky. |

|  |
| --- |
| 1. **Stanovisko Komisie pre posudzovanie vybraných vplyvov z PPK**
 |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania**-* |